स्वाध्याय से हमारी चिन्ताएँ दूर होती हैं, हमारी शंकाओं का समाधान होता है, मन में सद्भाव और शुभ संकल्प उत्पन्न होते हैं तथा हमारी आत्मा को शांति मिलती है। स्वाध्याय मानव-जीवन को सुखी और समुन्नत बनाता है। स्वाध्याय से हमें जीवन को आदर्श बनाने की प्रेरणा मिलती है। स्वाध्याय हमें प्रभु प्राप्ति की ओर अग्रसर करता है। अतः हम कह सकते हैं कि स्वाध्याय आत्मा का भोजन, स्वर्ग का द्वार तथा मुक्ति का सोपान है। संसार में जितने महापुरुष और संत-महात्मा हुए हैं, सभी स्वाध्यायशील थे।